[Foto's] Stokflou perd ná ure in swembad gered | Maroela Media
Die nasionale dierebeskermingsvereniging (NDBV) en die Mangaung-nooddienste kon ná 'n stryd van ses uur uiteindelik daarin slaag om 'n perd, wat tot by sy nek onder water was, uit 'n swembad te red.
Sr.insp. Reinet Meyer, woordvoerder van die NDBV, het gesê hulle het Woensdag 'n oproep van die perd se eienaar gekry. "Volgens die eienaar het onwettige betreders op hul kleinhoewe die hek die vorige aand oopgelos," het Meyer verduidelik.
Die perd het toe glo uit sy stal geloop en in die donker per ongeluk in die swembad geval. "Die eienaar het eers die volgende oggend agtergekom die perd is al heelnag in die water."
Volgens Meyer was die perd vreesbevange en yskoud. "Ons het onmiddellik 'n tou en harnas om hom vasgemaak en probeer oplig, maar die water was te diep en die perd te swaar."
Die kleinhoewe is glo sedert Desember sonder elektrisiteit en kon dus nie leeggepomp word nie. Meyer het gesê 'n "barmhartige Samaritaan" het gaan hulp soek en teruggekeer met 'n masjien wat die water kon leegpomp.
Meyer het toe die Mangaung-nooddienste gebel.
In daardie stadium was die perd al baie moeg.
Die nooddiensbeamptes het 'n laaigraaf saamgebring, onmiddellik in die water gespring en 'n harnas om die perd vasgemaak. Die perd kon sodoende uitgelig en versigtig op die grond neergesit word.
Die perd is rustig teruggelei na sy stal toe en warm gemaak met komberse.
Baie dankie aan almal wat gehelp het.
Bly die perd is veilig. Ek wonder maar net oor die muskiet telery…
Wonderlike nuus na al die bittere hartseer die laaste week……
WOW WANNEER TERUG HET ONS SO WONDERLIKE NUUS GELEES. GEE MENS 'N WARM GEVOEL DAT DAAR NOG STEEDS SOVEEL GOEIE MENSE IS !!! DANKIE AAN ALMAL WAT GEHELP HET.
Al die moeite en n redbull so net so goed gewerk het hehe . Dankie aan almal wat so mooi gehelp het en omgegee het.